google/wiki40b huggingface dataset:
Herbert Samuel

Tidlig politisk løpebane

Samuel vokste opp i London og studerte ved Balliol College i Oxford. Han fikk en jødisk religiøs oppdragelse, men i studietiden utviklet han en ateistisk overbevisning, selv om han forble et medlem av det jødiske trossamfunnet. Han begynte å engasjere seg for liberal politikk i attenårsalderen.
I 1906 ble han innvalgt i Underhuset. Han ble utnevnt til medlem av Herbert Asquiths regjering i 1909, først som kansler i hertugdømmet Lancaster (25. juni 1909–14. februar 1910), deretter postminister (14. februar 1910–11. februar 1914) og innenriksminister (12. januar–7. desember 1916).
I 1915 foreslo han å opprette et britisk protektorat i Palestina.
Da det liberale partiet ble splittet i to fraksjoner rundt henholdsvis Asquith og Lloyd George, stilte Samuel seg på Asquiths side, og forlot regjeringen etter at Lloyd George ble statsminister.

Høykommissær i Palestina

Etter at britene i 1917 hadde erobret Palestina fra Det osmanske rike ble Samuel, som året etter mistet setet i Underhuset, en mulig kandidat til posten som britenes representant i Palestina. I 1920 ble han utnevnt til høykommissær for Palestinamandatet.
Som høykommissær var han opptatt av å opptre nøytralt, og forsøkte å megle mellom jøder og arabere. Han vanskeliggjorde også jødisk innvandring til Palestina og forsøkte å oppnå den arabiske befolkningens tillit.

Senere virke

Samuel vendte tilbake til Storbritannia i 1925. Der ledet han en kommisjon om problemer i gruveindustrien. Samuelkommisjonens rapport anbefalte bl.a. at regjeringens subsidiering skulle stanse, og at lønningene for gruvearbeidere skulle reduseres. Denne rapporten var en av de viktigste faktorene som ledet til den britiske generalstreiken i 1926.
Etter valget i 1926 ble Herbert Samuel gjeninnvalgt i Underhuset. To år senere ble han leder for det liberale partiet, og innenriksminister i Ramsay MacDonalds regjering. I 1932 trakk han det liberale partiet ut av regjeringen. Han fortsatte som partileder frem til han mistet setet i Underhuset i 1935.
I 1937 ble han adlet som Viscount Samuel (vicomte Samuel), og var formann for den liberale fraksjonen i Overhuset 1944–1955.
Bowling under samveldelekene 1998

Bowling under de britiske samveldeleker 1998. Bowling var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var første gangen som bowling var med på programmet i Samveldelekene. I lekene i 1998 ble det konkurrert i fem øvelser i bowling, single og double for både menn og kvinner samt en mixeddoubleturnering. Australia ble beste nasjon med tre gullmedaljer foran Malaysia med to.
Melanolycaena

Utseende

Små sommerfugler. Bakvingen ender i en kort stjert. Oversiden hos hunnen er ensfarget brun, mens hannen for det meste er skinnende blåfiolett, med mørke ytterkanter. Undersiden hos begge kjønn er gråbrun, med tverrstriper på forvingen.

Utbredelse

De to kjente artene i denne slekten lever i høylandsområder på Ny-Guinea.
Kongetiden

Kongetiden er den betegnelsen man gjerne bruker på den tiden da kongedømmet Israel (Tistammeriket) og kongedømmet Judea (Tostammeriket) ble styrt av konger. 
Den bibelske kongerekke begynner med det forente kongeriket i det 10. århundre f.Kr., og fortsetter med kongerekkene i Israels-riket frem til Samarias fall i 722 f. Kr., og i Juda-riket til Jerusalems fall i 587 f. Kr.
Bjarne Riis

Aktiv karriere

Bjarne Riis ble for alvor kjent da han i 1993 vant en klatreetappe i Tour de France og overtok den prikkete klatretrøya, men måtte gi den fra seg dagen etter. Dette året kom Riis på femteplass i sammendraget. Han syklet da for det italienske laget Ariostea. I 1994 ble Bjarne Riis syk under rittet, og tapte mange minutter på en enkelt klatreetappe. Han vant imidlertid en etappe senere i løpet. I 1995 kom han på 3.-plass i sammendraget etter den femdobbelte vinneren Miguel Indurain.
Den største triumfen kom med sammenlagtseieren i Tour de France i 1996, hvor han da hadde gått inn i laget Team Telekom sammen med Jan Ullrich, den sterkeste prestasjonen noensinne av en nordisk syklist. Med dette gikk han inn i danskenes hjerter, og blir regnet som en av de aller største idrettsmenn i Danmark. Han fikk en brå slutt på sykkelkarrieren da han kom ut for en ulykke i andre etappe av rittet Sveits rundt i 1999. Etter å ha kjørt inn i en kantstein veltet Bjarne Riis stygt, og fikk store skader i albue og kne. Han klarte aldri å gjenoppta karrieren som sykkelrytter, og tok beslutningen om å legge opp våren 2000.

Doping

Under en pressekonferanse 25. mai 2007 innrømmet Bjarne Riis bruk av dopingmiddelet EPO. Han innrømmet å ha misbrukt doping i perioden 1993-1998 – inkludert da han gikk til topps i Tour de France. En av journalistene på pressekonferansen spurte om Riis ville gi fra seg vinnertrøya fra touren, hvorpå Riis svarte at den ligger i garasjen og enhver var velkommen til å hente den.

Lageier

Etter at han la opp, startet han på arbeidet med å bygge opp et dansk lag til Tour de France, gjennom Professional Cycling Denmark (PCD), senere Riis Cycling A/S. Den første sponsoren var Jack & Jones, senere kom CSC, Worldonline, Tiscali og senere Saxo Bank og SunGard med som sponsorer. 
Riis' lag vant protouren i både 2007 og 2008, og lagkaptein Carlos Sastre vant Tour de France i 2008. I 2009 ble den nye lagkapteinen Andy Schleck nummer to i rittet, en bedrift han gjentok i 2010. Fra 2011-sesongen overtar Alberto Contador kapteinsrollen.
Algoritme for å bestemme ukedag

Innføring

For å bestemme ukedagen til en dato fra numeriske beregninger, starter man ved å tildele hver av de syv ukedagene (søndag, mandag, ..., lørdag) et tall, i rekkefølge. Vanligvis brukes 0 til 6, som tilsvarer ISO 8601s  alternative bruk av 1=Mandag til 7=Søndag. Dette oppnås ved aritmetikk modulo 7. Modulo 7 er en operasjon som beregner resten av et tall når det deles med 7, for eksempel er 10 modulo 7 lik 3. Da behandles tallet 7 som null, tallet 8 som 1, tallet 9 som 2, osv. Dette tolkes slik at om Søndag representeres som 0, så så er 7 dager senere også en søndag, 8 dager senere er en mandag, osv.
Utgangspunktet for så godt som alle disse metodene er å starte med en gitt historisk dato hvor ukedagen er kjent, for eksempel ta utgangspunkt i at 1. januar 1800 var en onsdag. Deretter regner man ut hvor mange dager det er mellom den datoen og datoen man ønsker å finne ukedagen til. Til slutt bruker man modulær aritmetikk 7 for å fastslå på hvilken ukedag den aktuelle datoen falt eller vil falle.
En standardmetode er å slå opp (eller beregne med en kjent regel) numerisk verdi for første ukedag i et gitt århundre, slå opp (eller beregne, ved en kongruensmetode) en månedkorreksjon, beregne antall skuddår siden starten av århundret, endelig legge disse sammen med antall år siden århundrets begynnelse. Til slutt finner man antall forløpte dager, og bruker modulo 7 for å bestemme ukedagen.
Man kan enten summere først og finne resten (ved deling med 7) til slutt, eller finne resten ved hvert trinn, som i Lewis Carroll's method. Begge metodene er ganske så praktiske, den første metoden er enklere for elektroniske kalkulatorer og dataprogrammer, mens den siste kan være bedre egnet for hoderegning (med litt trening går det greit for hoderegning). Ingen av metodene gitt her sjekker inngangsdata, så hvis du starter med ufornuftige datoer vil du få feil svar.

Samsvarende år

Det er syv mulige forskjellige ukedager ett år kan starte, og skuddår vil endre ukedagen for alle dager etter 29. februar.  Dette betyr at et år kan ha 14 forskjellige konfigurasjoner (Med andre ord, det er 14 forskjellige mulige årskalendere).  For eksempel, 2011 er et vanlig år som begynner på en lørdag, som betyr at 2011 samsvarer med kalenderåret 2005. Men 2012 er et skuddår som starter på en søndag, som betyr at de første to månedene det året starter på samme dag som de gjør i 2006( 1. januar er en søndag, mens 1. februar er en onsdag), men på grunn av skuddår så samsvarer de ti siste månedene det året med de ti siste månedene av 2007.
Belga

Belga nyhetsbyrå ligger i Schaerbeek (Brussel), Belgia.
Byrået ble opprettet 20. august 1920 etter initiativ fra Pierre-Marie Olivier og Maurice Travailleur.
Norges administrative inndelinger i 1865

Norges administrative inndelinger i 1865 er en oversikt over landets inndeling i ulike administrative enheter ved folketellingen i 1865.
Dragsetmoen

Dragsetmoen (eller Drogsetmoen) er en grend i Meldal kommune i Trøndelag.
Stedet ligger langs elva Orkla, omtrent halvveis mellom Storås og Bjørnli. Fylkesvei 65 går igjennom grenda.
Grunnkretsen «16360202 Drogsetmoen», som definert av Statistisk sentralbyrå, hadde 179 innbyggere i 2009.
Estació del Nord

Estació del Nord er en bussterminal i den katalanske byen Barcelona. Den var tidligere en jernbanestasjon, og ble bygd om til bussterminal i forbindelse med sommer-OL 1992. Den ligger like ved Arc de Triomf i distriktet Eixample. Ved siden av bussterminalen ligger det en park som er oppkalt etter den, Parc de l'Estació del Nord.
Nilson Loyola

Landslaget

Han ble tatt ut i Perus tropp til VM i fotball 2018 i Russland.
Schloss Tanzenberg

Historie

Slottet nevnes i kildene første gang i år 1247. I 1515 begynte brødrene Siegmund og Wolfgang av Keutschach med byggingen av dagens anlegg. Slottet består av fire trakter omkring en firkantet indre gård.
På 1800-tallet forfalt bygningene. I 1891 kjøpte Georg av Gutmannsthal slottet og begynte med renovering og ombygning. De første to etasjene er fra 1500-tallet og har arkadeganger mot innergården. Deler av den nordøstlige trakten utgjøres av middelalderborgen. 
I 1898 ble slottet ervervet av olivetanerordenen som lot bygge en kirke der festsalen var. I 1942 eksproprierte nasjonalsosialistene klosteret og benyttet slottet som sentralbibliotek for sin partiskole. Etter andre verdenskrig fikk de gamle eierne klosteret tilbake. I 1946 innrettet bispedømmet Gurk et presteseminar og en internatskole der. I 1953 kjøpte stiftet klosteret og utvidet skolevirksomheten. I dag rommer slottet et forbundsgymnasium med daghjem og internat.
Padling under Middelhavslekene 1979

Padling under Middelhavslekene 1979. Padling var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var første gangen som padling var med på programmet under Middelhavslekene. Det ble konkurrert i tretten øvelser, ti for menn og tre for kvinner. Frankrike ble beste nasjon med fire gullmedaljer.
Studentorganisasjonen i Hedmark

Studentorganisasjonen i Hedmark (StorHk) er interesseorganisasjonen for studenter ved Høgskolen i Hedmark. StorHk sitt arbeid omfatter all studentpolitisk aktivitet ved HH.
Det øverste organet i StorHk er Studentparlamentet. Parlamentet består av medlemmer valgt i årlige urnevalg ved de fire campusene, samt studiested Kongsvinger. Valget avholdes vanligvis i september og funksjonsperioden til representantene er fra valgdato og frem til og med siste parlamentsmøte på våren. Studentparlamentet velger et studentstyre som er organisasjonens utøvende organ og har ansvar for den daglige driften. Studentstyret består av leder, nestleder, fagansvarlig, internasjonalt ansvarlig, kontaktansvarlig og velferdsansvarlig. StorHk har leder og nestleder honorert av HH, samt en organisasjonskonsulent ansatt på heltid. Honorarene og stillingen er finansiert av HH, mens studentorganisasjonens arbeid lokalt er finansiert av et basistilskudd fra Studentsamskipnaden i Hedmark (SiH).
Leder av StorHk for 2011 er Espen A. Borgersen.
2010/2011: Espen A. Borgersen

2010/2011: Nils Kristoffer Sveen

2009/2010: Kai Holdnes Jørgensen

2008/2009: Vegard Gulbrandsen

2007/2008: Maud Bianca Kind Hafstad

2006/2007: Kirsten Bjerkestrand

2005/2006: Ingvild Guttormsen
Studentparlamentet er studentenes valgforsamling til alle styrer og råd der studentene skal være representert. StorHk er partipolitisk uavhengig. Studentene ved HH er gjennom StorHk medlemmer i Norsk Studentorganisasjon(NSO).
Stor dvergmåler

Utseende

En liten til middelsstor (vingespenn 19 – 24 mm), slank, grå måler. Begge vingepar er grå med utydelige, lysere tverrbånd. Forvingen har en kommaformet, brunsvart flekk litt utenfor midten. Begge vingepar har en smal, hvit, siksak-tverrstripe langs ytterkanten. Larven er lang og slank, lysgrønn med rød ryggstripe.

Levevis

Larvene lever på trollbær (Actaea spicata), som har flere arter av sjeldne målere knyttet til seg: trollbærmåler (Baptria tibiale), grå tungemåler (Acasis appensata) og trollbærdvergmåler (Eupithecia immundata). Den er sannsynligvis den vanligste av de trollbær-avhengige artene, men er som de andre helt avhengig av sin næringsplante, som vokser i rik og fuktig skog.

Utbredelse

Arten finnes i Europa og i det nordøstlige Asia, men ser ut til å mangle i et område imellom. I Norge er den funnet nord til Troms, men mangler på Vestlandet.
Amillarus

Utseende

Middelsstore, avlange, brunrøde til mørkbrune trebukker. Pronotum er litt smalere enn de jevnbrede dekkvingene, omtrent sylindrisk. Vanligvis er pronotum brunrødt, dekkvingene mørkere. Antennene er betydelig lengre enn kroppen.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Mellom-Amerika og det nordlige Sør-Amerika.
Pervomajskoje

Pervomajskoje (russ.: Первомайское, svensk: Kivinebb, finsk: Kivennapa) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Pervomajskoje ble tildelt i 1948. Antall innbyggere i Pervomajskoje var 3&503&4496&4 496 i 2002.
Før 1944 var Kivinebb en finsk kommune i Viborgs län. Kommunen lå langs Finlands daværende grense mot Russland. Antall innbyggere i kommunen var 3&503&9912&9 912 i 1939.
Kivinebb ble første gang nevnt i historiske kilder i 1445.
Forfatterinnen Edith Södergran (1892–1923) bodde i Raivola i Kivinebb kommune.
Lintula ortodokse nonnekloster lå i Kivinebb. Det ble 1944 overflyttet til Heinävesi i Södra Savolax.
Laramie County

Historie

Laramie County ble grunnlagt 9. januar 1867 som et fylke i Dakota-territoriet. Fylket har fått sitt navn etter Jacques La Ramee, en fransk-kanadisk pelshandler. Seint i 1867 mistet Laramie County landområde da Sweetwater County ble opprettet.
Jomfrubråten holdeplass

Historie

Holdeplassen ble åpnet i 1931 da banetraseen ble lagt om for å forberede avgreningen til den nye sidelinja til Simensbråten. Det fantes et vedtak om et stoppested «Kilden» som skulle ligge litt lenger nord, omtrent der banen i dag møter Kongsveiens nivå nord for Jomfrubråten, men det er høyst usikkert om denne faktisk ble opprettet. 
Linja var den gang ensporet over Jomfrubråten, og fulgte Kongsveiens trasé. I forbindelse med utbygging til dobbeltspor og bygging av ny sidelinje til Simensbråten skjedde det store ombygginger på Jomfrubråten i 1930 – 1931. Fra Sportsplassen og nordover forbi Jomfrubråten ble hele linjetraseen flyttet. Den ble nå lagt et stykke fra veien, og plassert høyere i terrenget. For å legge tilrette for et planskilt kryss ble det også sprengt ut en skjæring under hovedlinja. Tanken var at framtidas oppgående spor skulle kunne følge Kongsveien, krysse under hovedlinja og gå i en bue inn på den nye sidelinja. Denne skjæringen er fortsatt synlig ved bomstasjonen på Kongsveien, men den er nå gjenfylt og gjenmurt.
Sidesporet fra Jomfrubråten til Simenbråten tok av mot øst i sørenden av Jomfrubråten holdeplass, og var i drift fra 30. september 1931 til det ble nedlagt 29. oktober 1967.

Ny strid om holdeplassen

På grunn av oppgradering av linja mellom Ekebergparken og Holtet var Jomfrubråten holdeplass stengt fra 2015 frem til 16. april 2016, noe som i utgangspunktet skulle være en midlertidig ordning. Da beboere i området fryktet en permanent nedleggelse ble det startet aksjonskomite og samlet 600 underskrifter for å beholde stoppestedet. 
Ved årsskiftet 2016/2017 startet imidlertid nye arbeider på Jomfrubråten, med fjerning av holdeplass og perronger. Det ble reagert mot at Ruter gjennomførte en slik nedlegging, uten at spørsmålet var politisk behandlet. I mars sto representanter fra Oslos rødgrønne byråd fram og lovet at holdeplassen skulle gjenopprettes, noe som angivelig ville koste 22 millioner. Kostnadsanslaget økte etter hvert til 37–38 millioner kroner.
Det hele endte med at holdeplassen ble gjenåpnet i 2019, men nå kun med stans og plattform i retning mot sentrum.
Acanthops erosa

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.
Solana (Cagayan)

Solana (Bayan ng Solana) er en kommune på Filippinene. Kommunen ligger på øya Luzon og tilhører provinsen Cagayan. I 2015 hadde Solana 82 502 innbyggere.
De arkeologiske utgravingsfeltene Awidon Mesa Formationa Paleolithic Sites ligger i kommunen. Det dreier seg om i det minste 68 funnsteder fra steinalderen, med steinredskaper og fossiler etter dyr som stegodoner, elefanter, neshorn og store skilpadder - som ikke lenger finnes på Filippinene.
Nordisk mesterskap i mangekamp 2013

Nordisk mesterskap i mangekamp 2013 ble arrangert i Huddinge i Sverige, 8. og 9. juni 2013.  
Det ble konkurrert i tikamp for menn og sjukamp for kvinner. I tillegg til Norge, Sverige, Danmark, Island og Finland deltok Estland.
Manda' morra blues

Manda' morra blues er en sang fra 1973 av visesangeren Stein Ove Berg. Den lå fem uker på førsteplass på Norsktoppen.
Låta er seinere blitt spilt inn av Ole Paus.
Moksja

Moksja (russisk: Мо́кша) er ei elv i det sentrale Russland. Den er ei høyre sideelv til Oka, og renner gjennom Penza oblast, republikken Mordovia og Rjazan oblast. Elva er 656 km lang, med et nedslagsfelt på 51 000 km².
Moksja har sitt utspring på 240 moh i de nordvestre delene av Volgaplatået, rundt 35 km vest for byen Penza, på 53°16′26″N 44°32′39″Ø. Den renner deretter i nord-nordvestlig retning gjennom åslandskapet på Volgaplatået. I sitt nedre løp renner den over Oka-Don-sletten, og munner til slutt ut i Oka på 79 moh, 30 km sørøst for Kasimov, på 54°44′35″N 41°52′42″Ø. Ved munningen er elva rundt 100 meter bred og tre meter dyp, med en strømhastighet på 0,2 m/s.
Moksja fryser til i månedsskiftet november/desember og er frosset over til i april. Middelvannføringen målt 72 km overfor munningen er 95 m³/s (minimum om vinteren 8,5 m³/s, maksimum under vårløsningen i april 2360 m³/s). I de nedre delene er høyvannsperioden i mai.
De største sideelvene er fra høyre Isa, Sivin, Satis og Jermisj, og fra venstre Atmis, Vad og endelig Tsna, som er lengre enn Moksja selv, dermed den største sideelven med god margin.
Av byer langs Moksja kan nevnes Kovylkino, Krasnoslobodsk og Temnikov
Moksjas nedre løp er seilbart til Kadom, 120 km fra samløpet med Oka, men den har ikke hatt regulær trafikk siden midten på 1990-tallet.
Karyatide

Karyatide er en søyle eller pilaster som er skulptert som en kvinneskikkelse. Figuren stammer fra gresk og romersk byggekunst. En tilsvarende mannlig figur kalles atlant.

Navn

Navnet kommer fra en gresk betegnelse på en kvinne fra byen Karyai/Karyæ i Lakonia, der kvinnene brukte en egenartet kurvformet hodepryd under ritualdanser til ære for Artemis.
Kvinnene fra byen Karyæ (som betyr valnøttreet) gikk for å være særlig vakre, høye og sterke, og hadde ry for å kunne føde sterke barn. Flere mytiske personer sis å stamme fra denne by, blant annet Den skjønne Helene, som var årsak til den trojanske krig.

Beskrivelse

Karyatidene dukker opp i den greske kunstens kolonner, blant annet i Sifnienes skattehus i Delfi. Mest berømte er de seks karyatidene på Athens Akropolis. Her bærer karyatidene en slags kapitél, som bjelkelaget hviler på. Romerne tok upp karyatidemotivet. Renessansen og ikke minst barokken tok også opp karyatidemotivet, ofte imidlertid med øvre del av en kvinnelig kropp, nedentil avsluttet som en herma.

Opprinnelse

Karyatidenes opprinnelse er ukjent. Den første beskrivelse av dem stammer fra første århundre før Kristi fødsel, og stammer fra den romerske arkitekt Vitruvius. Han forteller at karyatidene ved tempelet Erekhtheion på Akropolis i Athen fikk som straff å se på Athenes tempel, fordi de forrådte Athen til perserne i den gresk-persiske krig som fant sted omkring 500- 448 f.Kr. Dette kunne understøttes av at alle de seks karyatider har ansiktet vendt mot Pallas Athenes tempel på Akropolis, till tross for at de to av søylene står litt tilbake i forhold til de fire fremste.
Men søyler formet som kvinner har vært kjent og brukt i arkitekturen før da. Karyatidene, søyler formet som kvinner, blev ansett som et slaveri og derved en straff, dette tema blir også brukt i senere arkitektur blant annet i renessansen.
Johann Walter

Liv

Walters foreldre drev mølla Blankmühle og bar familienavnet Blankenmüller, men da gutten var svaksynt, tok en slektning ved navn Walter ham til seg.
Etter utdanning i Kahla Rochlitz og et påbegynt universitetsstudium i Leipzig, ble Walter ansatt som komponist og bass-sanger ved Fredrik den vises hoffkapell. Samtidig arbeidet han sammen med Martin Luther for å reformere den  tyske messen, og i 1524 gav Walter ut Geystliches gesangk buchleyn. Det kurfyrstelige hoffkapellet ble i 1525 oppløst av Fredriks etterfølger, Johann den standhaftige, og Walter fikk en post som kantor ved latinskolen i Torgau og ble bykantor. Fra 1548 til 1554 var han hoffkapellmester i Dresden. Her grunnla og ledet han det kurfyrstelige hoffkantori.
Fra 1554 mottok Walter pensjon av kurfyrsten og returnerte til Torgau der han bodde resten av sitt liv.
Johann Walter er en av de tidligste kantorene i den evangeliske kirken, og mange av melodiene til Luthers salmer ble til i samarbeid med ham. Georg Otto (1550–1618), en av Walters elever i Torgau, ble senere Heinrich Schütz' lærer.
Mattradisjoner i Japan

Det japanske kjøkken

Før 1868 hadde Japan Sakoku, en lov som sa at japanerne ikke fikk reise ut av landet, og utlendinger fikk heller ikke lov til å komme inn i landet. Det var også svært få andre land som fikk gjøre handel med Japan. I 1868 ble denne loven opphevet, og «Det japanske kjøkken» oppstod som begrep for den tradisjonelle japanske maten som er tilberedt på en mer moderne måte enn tidligere. Kjøkkenet var tradisjonelt, men tok i bruk de nye ingrediensene, hjelpemidlene og metodene som kom til landet.

Bordskikk

Japanerne har spesielle tradisjoner når det gjelder bordskikk og mat. De er veldig nøye på hvordan maten blir presentert for den som skal spise. De forskjellige rettene serveres for seg, og ofte i flere små skåler og på fat. Under måltidene brukes spisepinner, og det er egne regler for hvordan de skal brukes. Pinner som stikkes loddrett ned i risen er en del av det japanske begravelsesritualet.

Ris

Ris er et svært viktig produkt i den japanske mattradisjonen og blir sett på som grunnstammen i det japanske kjøkkenet. Short grain er den dominerende rissorten. Denne type ris er seigere enn den som vanligvis brukes i Vesten. Det er også lettere å lage andre retter som inneholder ris som for eksempel sushi.
Equinox

Historie

Bandets første inkarnasjon bestod av Grim Stene (gitar/sang), Ragnar «Raggen» Westin (trommer) og Skule Stene (bass). Alle tre var ex-Rebellion medlemmer. I 1988 kom Tommy Skarning med som ekstra gitarist.
På Labyrinth-platen var Tommy Skarning ute, og Ragnar Westin var byttet ut med Jørn Wangsholm.
I 2018 gjorde bandet et comeback på Tons of Rock-festivalen i Halden.